อิ่มหมี ฟู๊ดทรัค ความอร่อยติดล้อ
บางครั้งความกล้า และความไม่กลัวต่ออุปสรรคที่จะพบเจอ บวกความมุ่งมั่นที่คิดว่า ต้องทำได้ อาจนำมาซึ่งหนทางสู่ธุรกิจส่วนตัวของใครหลายคน,สัปดาห์นี้ Business On My Way ขอพาไปรู้จัก อิ่มหมี ฟู้ดทรัค ร้านข้าวแกงกะหรี่โฮมเมตสไตล์ญี่ปุ่นเคลื่อนที่ หนึ่งในธุรกิจที่มีแนวคิดกล้าออกจากกรอบ โดยเจ้าของร้านได้เลือกเดินบนเส้นทางที่เชื่อว่าเป็นคำตอบที่ค้นหาในชีวิต,คุณโจ๊ก (วรุตม์ คำชื่นวงศ์) และ คุณเปิ้ล (นวลปรางค์ คำชื่นวงศ์) คู่รักคู่ชีวิต ที่ร่วมกันสร้างอิ่มหมี ฟู้ดทรัค มาด้วยกัน ซึ่งคนคิดริเริ่มคือคุณโจ๊กที่ตัดสินใจลาออกจากงานประจำ และตั้งหน้าตั้งตาทำธุรกิจ กระทั่งสร้างความเชื่อมั่นและชักชวนแฟนออกมาสร้างฝันไปด้วยกัน,คุณโจ๊ก เล่าว่า ตนเองเริ่มต้นชีวิตการทำงานก็เหมือนเด็กจบใหม่ทั่วๆไป คือเป็นมนุษย์เงินเดือน โดยทำงานด้านสายงานกราฟิกดีไซน์ ซึ่งตอนที่ทำก็มีการเปลี่ยนงานอยู่บ่อยครั้ง ไม่ใช่เพราะถูกไล่ออกหรือปฏิบัติงานผิดพลาดอะไร แต่เป็นเพราะรู้สึกว่ายังไม่ใช่วิถีการทำงานที่ผมอยากทำ,กระทั่งมาที่สุดท้ายทำงานที่บริษัทสื่อสิ่งพิมพ์แห่งหนึ่ง ก็ทำด้านกราฟิกเช่นเดิม จนวันหนึ่งรู้สึกอยากหารายได้เสริมจากงานประจำที่ทำ ก็ปิ๊งไอเดียลองขายหมูปิ้งที่บริเวณหน้าบ้าน เพราะทำเลก็อยู่ติดถนน โดยผมเองก็ไม่มีความรู้ด้านการทำอาหารแต่อย่างใด แต่ก็ยังมีพรสวรรค์ด้านการชอบทานติดตัวมา ทำให้ชอบหาเมนูอร่อยๆทานตลอดเวลา,ตอนแรกที่ทำหมูปิ้ง ผมหาวิธีทำจากการค้นหาในกูเกิล ยูทูบ และแอบสอบถามจากร้านที่ซื้อทานประจำบ้าง โดยตอนนั้นผมตื่นตั้งแต่ตี 3 ไปซื้อเนื้อหมูและวัตถุดิบ เพื่อมาเตรียมทำ และเริ่มขายช่วงตี 5 ถึงประมาณ 9 โมงเช้า ซึ่งการที่เลือกทำเองทุกขั้นตอน เพราะมองว่าเป็นการควบคุมคุณภาพได้ อีกทั้งหากไปรับแบบเสียบไม้มาปิ้งขายจะทำให้มีต้นทุนที่สูง ซึ่งก็ได้ผลตอบรับที่ดีขายได้วันละ 2,000 บาท หักต้นทุนก็ได้กำไร 1,000 กว่าบาท,คุณโจ๊ก เล่าว่า เขาขายหมูปิ้งแบบนี้อยู่เกือบ 1 ปี ควบคู่ไปกับทำงานประจำ จนถึงวันหนึ่งที่เขา ต้องรับบทบาทเป็นหัวหน้าครอบครัว นำมาซึ่งหน้าที่ดูแลสมาชิกในครอบครัว ซึ่งตอนนั้นเงินเดือนประจำที่ได้อยู่ที่ 25,000 บาท ซึ่งอาจไม่เพียงพอ ประกอบกับช่วงนั้นขายหมูปิ้งทำรายได้ที่ดี จึงตัดสินใจลาออกจากงานไปเป็นพ่อค้าเต็มตัว,ตอนที่ลาออกมาผมขายหมูปิ้ง และก็รับงานด้านกราฟิกมาทำที่บ้าน (ฟรีแลนซ์) ควบคู่กันไป ซึ่งก็ทำรายได้ไปได้สวย จนผมเพิ่มการขายข้าวแกงมาในช่วงกลางวัน โดยชวนแฟนให้ออกงานมาช่วยกันทำ ซึ่งเมนูก็ทำวันละ 10 เมนู,ช่วงนั้นมีความคิดว่า เราเปิดเป็นร้านข้าวแกงควรมีชื่อเพื่อให้คนจดจำก็ปิ๊งชื่อ อิ่มหมี ขึ้นมา ซึ่งมีความหมายว่าให้เยอะ ทานอิ่ม เหมือนคำพูดที่ว่าอิ่มหมีพีมัน ที่แปลว่าได้รับการดูแลเลี้ยงดูด้านการกินอย่างเต็มที่ ซึ่งก็ตรงกับคอนเซปต์ร้านที่ขายถูก ให้เยอะ คุณภาพคุ้มราคา,คุณโจ๊ก เล่าว่า ขายข้าวแกงมาระยะหนึ่ง กับข้าวเริ่มเหลือเยอะ จึงมานั่งคิดว่าจะแก้ไขอย่างไรดี โดยหาทางออกเปลี่ยนมาขายเป็นข้าวขาหมูกับอาหารตามสั่งแบบง่ายๆ โดยอยู่มาวันหนึ่งมีโอกาสไปเที่ยวทะเลกับครอบครัว และไปพบรถคันหนึ่งขายอาหารหลากหลายอย่างทั้งหมูปิ้ง ไก่ย่าง ส้มตำ ทำให้ผมมีไอเดียอยากทำร้านเคลื่อนที่ได้ขึ้นมา ซึ่งในช่วงนั้นประมาณ 5 ปีที่แล้ว ฟู้ดทรัคยังไม่ค่อยมีคนทำ,จากนั้นหลังกลับจากเที่ยว ผมมุ่งมั่นที่จะทำฟู้ดทรัค และโจทย์ที่ต้องตีให้แตกคือ แล้วจะขายอะไรดี ซึ่งก็นั่งคิดกับคุณเปิ้ลอยู่นาน ระดมสมองกันจนได้ความคิดที่จะทำเมนูแกงกะหรี่ เพราะมองว่าเป็นอาหารที่ทำไม่ยาก และต่อยอดพัฒนาได้หลายเมนู บวกกับส่วนตัวเป็นคนชอบทานด้วย จึงมั่นใจว่าทำออกมาแล้วน่าจะสำเร็จ,ผมไม่รอช้า รีบตระเวนหาร้านที่มีชื่อเสียงด้านแกงกะหรี่ทาน และหาข้อมูลจากกูเกิลถึงวิธีการทำ มาพัฒนาออกมาเป็นสูตรของตนเอง ซึ่งก็ใช้เวลา 1 เดือนกว่าจะสำเร็จ ซึ่งก็ลงทุนซื้อรถยนต์มาดัดแปลงเป็นร้านแกงกะหรี่ติดล้อ ตระเวนออกขายตามงานต่างๆ ซึ่งก็ยังใช้ชื่อเดิมอิ่มหมี,คุณโจ๊ก เล่าว่า ปัจจุบันที่ร้านมีเมนูให้เลือกทานกว่า 10 เมนู อาทิ ข้าวแกงกะหรี่ไก่คาราอาเกะ ข้าวแกงกะหรี่เนื้อ–หมู ข้าวแกงกะหรี่กุ้งทอด ข้าวแกงกะหรี่หมูทงคัตสึ รวมถึงเมนูสไตล์ญี่ปุ่นอีกมากมาย โดยราคาเริ่มต้น 40–90 บาท ซึ่งขณะนี้ก็มีฟู้ดทรัค 2 คัน ไว้ให้บริการ ซึ่งแผนจากนี้คุณโจ๊กเล่าว่าจะกลับมาเปิดหน้าร้านที่บริเวณหน้าบ้านตนเองภายในปีนี้ เพื่อรองรับลูกค้าที่อยากสั่งซื้อแบบเดลิเวอรี,งานนี้ใครอยากจะลิ้มชิมรสก็ต้องหาโอกาสไปเดินตามงานอีเวนต์บ่อยๆ โดยติดตาม ,อิ่มหมี ฟู้ดทรัค, ว่าจะไปขายที่ไหนได้ที่ช่องทางเฟซบุ๊ก อินสตาแกรม : ,immeefoodtruck
บางครั้งความกล้า และความไม่กลัวต่ออุปสรรคที่จะพบเจอ บวกความมุ่งมั่นที่คิดว่า ต้องทำได้ อาจนำมาซึ่งหนทางสู่ธุรกิจส่วนตัว 
อิ่มหมี ฟู้ดทรัค,ข้าวแกงกะหรี่ญี่ปุ่น,อีเวนต์,เดลิเวอรี่,Business on my way